Èfèk-èfèk saka agen panyebab pamanasan global uga diprabawai déning werna-werna prosès umpan balik sing dikasilaké. Minangka conto ya iku ing panguwapan banyu. Ing kasus pamanasan akibat tambahé gas-gas omah kaca kaya CO2, pamanasan sakawit bakal nyebabaké luwih akèhé banyu sing nguwap menyang atmosfer. Amarga uwap banyu dhéwé minangka gas omah kaca, pamanasan bakal terus lumaku lan nambah gunggungé uwap banyu ing udhara nganti kagayuh sawijining kasetimbangan konsentrasi uwap banyu. Èfèk omah kaca sing dikasilaké luwih akèh yèn dibandhingaké akibat gas CO2 dhéwé. (Senadyan umpan balik iki ningkataké kandhutan banyu absolut ing udhara, kelembaban relatif udhara amèh konstan utawa malah rada mudhun awit udhara dadi luwih